Il-Kunsill adotta konklużjonijiet dwar ''Il-governanza internazzjonali tal-oċeani: aġenda għall-futur tal-oċeani tagħna''. Il-Kunsill jilqa' l-komunikazzjoni konġunta dwar il-governanza internazzjonali tal-oċeani mir-Rappreżentant Għoli tal-UE għall-Affarijiet Barranin u l-Politika ta' Sigurtà u l-Kummissjoni Ewropea. Il-Kunsill iqis il-komunikazzjoni bħala kontribut f'waqtu u rilevanti biex jinkiseb approċċ koerenti, transettorjali u bbażat fuq ir-regoli, kif ukoll biex jintlaħqu koordinazzjoni u kooperazzjoni aħjar bejn l-aspetti interni u esterni tal-politiki tal-UE relatati mal-oċeani. Din ser tgħin biex tiżgura li l-oċeani jkunu sikuri, siguri, konservati u użati u ġestiti b'mod sostenibbli. Il-Kunsill jilqa' wkoll l-ospitar mill-UE tar-raba' edizzjoni tal- Konferenza 'Our Ocean' fil-5 u s-6 ta' Ottubru 2017 f'Malta . Mill-2014 'l hawn, il-konferenzi 'Our Ocean' stiednu lill-mexxejja dinjija biex iħarsu 'l quddiem u jirreaġixxu, filwaqt li jagħtu impenji ta' livell għoli u jittrasformaw l-isfidi tal-ġejjieni f'opportunità għal kooperazzjoni, innovazzjoni u intraprenditorija. Il-Kunsill jistenna b'interess l- impenji volontarji mill-parteċipanti kollha għal oċeani sikuri, siguri, nodfa u ġestiti b'mod sostenibbli. Konklużjonijiet dwar il-governanza internazzjonali tal-oċeani: aġenda għall-futur tal-oċeani tagħna, 24 ta' Marzu 2017 Din ir-riżorsa bħalissa hi disponibbli biss bil-lingwa jew il-lingwi li ġejjin: Ara l-paġna tal-laqgħa